ሊዮነል መሲ ኣብ ኣየናይ መስመር ናይ ጋንትኡ ይጻወት?
መጋጥምቲ ማንሲቲ ዝኾነት ባርሳ፡ ኣብዚ ናይ ካልኣይ ዙርያ ውድድራት ብሉጽ ምንቕስቃስ ተርኢ ዘላ ክለብ ኢያ። ወላ’ኳ ዝሓለፈ ቀዳም ካብ ትጽቢት ወጻኢ ስዕረት እንተገጠማ፡ ንዘላቶ ኣቃውማ ኣብ ግምት ብምእታው ንማንሲቲ ንምርታዕ ኣብ ምቹእ ኩነታት ከምዘላ’ዩ ብሉጽ ኣጥቃዓያ ሊዮነል መሲ ዝገልጽ። ዝሓለፈ ዓመት ኮኾብ ተጻዋታይ ፕ/ሊግ ተባሂሉ ዝተሸለመ ተወላዲ ኡራጋይ ልዊስ ስዋረዝ ንፈለማ ግዚኡ ናብ እንግሊዝ ተመሊሱ ዘርእዮ ምንቕስቓስ ብዙሓት ኣፍቀርቲ ስፖርት ብሃንቀውታ ዝጽበይዎ ኢዩ። ስዋረዝ ምስ መሲን ነይማርን ፈጢሮሞ ዘለዉ ጥምረት ሓደ ካብቲ ባርሳ ኣብዚ ግጥም ጸብለል ኢላ ክትወጽእ ዘኽእላ ረቛሒ ከምዝኾነ ተንተንቲ ይሕብሩ። ሰንኮፍ መስመር ምክልኻል’ታ ጋንታ ግን ከም ወትሩ ንደገፍታ ዘሻቕል ምኽንያት ኢዩ።
ኣጥቃዓያ